laion/Wikipedia-Exotic huggingface dataset:
אומסק

אומסק (ברוסית: Омск) היא עיר ברוסיה בדרום מערב סיביר. בירת מחוז אומסק. מספר התושבים בעיר ב-1881 עמד על 31,000, ‏הגיע ל-53,050 בשנת 1900 והחל מ-1979 הוא עומד על מעל מיליון תושבים. זוהי העיר השנייה בגודלה בסיביר, והשביעית ברוסיה, והיא נמצאת במרחק 2,700 ק"מ ממוסקבה. באימפריה הרוסית שימשה העיר כמקום מושבו של מושל מערב סיביר, ומאוחר יותר של מושל ערבת סיביר. לזמן קצר במהלך מלחמת האזרחים ברוסיה בשנים 1918–1919, הייתה הבירה המוצהרת של רוסיה והחזיקה במאגר הזהב. אומסק ממוקמת על יד הגבול עם קזחסטן, בדרום-מערב סיביר, על נהר אירטיש אשר מתחבר עם הנהר אום, והם יובליו של נהר האוב. גובה העיר הוא 87 מטר, ושטחה השיפוטי הוא 573 קמ"ר. מרחקה ממוסקבה 2,700 ק"מ, ודרכה חולפת הרכבת הטרנס סיבירית. זו אחת הדרכים החשובות ברוסיה, אשר מהווה מרכז תחבורה מסיביר למזרח הרחוק. מיקום העיר משמש להעברת מחצבים מקזחסטן ומצפון סיביר לכל העולם. האקלים באומסק יבש ואירופאי, המאופיין בשינויים דרמטיים במזג האוויר. ממוצע הטמפרטורות של אומסק הוא: ביולי 19°C+ ובינואר 19°C-, אף על פי שבדרך כלל הטמפרטורות הקיצוניות נעות בין 35°C+ בקיץ ובחורף −35°C. מספר הימים הבהירים בממוצע הוא 300 ימים לשנה. ממוצע המשקעים הוא 315 מ"מ לשנה. את העיר משרת נמל התעופה צנטראלני. בשנת 1716 נוסדה העיר כמבצר כדי לעצור בעד שבטים קירגיזים מלחדור לרוסיה. במאה ה-19 שימשה העיר כמרכזה של יחידה מנהלית שכללה את מערב סיביר וצפון קזחסטן של ימינו. בשנים 1918–1919 שימשה אומסק כמקום מושבה של הממשלה הרפובליקנית (הלבנה) של רוסיה, בעקבות מלחמת האזרחים במדינה. בשנות ה-20 הועברו מוסדות השלטון האזורי לנובוסיבירסק ואומסק החלה לאבד את מעמדה. בזמן מלחמת העולם השנייה הועברו לאומסק מפעלי תעשייה גדולים מחלקה המערבי של ברית המועצות. בעיר יש מספר מפעלים גדולים במיוחד: בית זיקוק לנפט מפעלי פטרוכימיה שונים מפעל "פוליוט" לייצור משגרים ולוויינים מפעלי אלקטרוניקה בעיר פועל נמל תעופה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בשנת 2001 הגיע לעיר שליח חב"ד, הרב אשר קריצ'בסקי, אשר הרחיב ופיתח את פעילותה של הקהילה היהודית במקום - דבר שהביא להגברת הזהות היהודית של יהודים רבים בעיר, אשר חששו עד אז להזדהות ביהדותם לאחר שנות השלטון הקומוניסטי. בשנת 2007 נפתח בעיר בית ספר יהודי על שטח של 5,000 מ"ר ובעלות של שמונה מיליון דולר. בית ספר זה ניתן כמתנה לקהילה היהודית מאת המושל המקומי. כיום פועלת הקהילה היהודית ומקיימת תפילות יומיות, שיעורים, חגים, סדנאות, מפגשים ועוד. מדיה וקבצים בנושא אומסק בוויקישיתוף אתר האינטרנט הרשמי של אומסק (ברוסית) אומסק, ברשת החברתית אינסטגרם אומסק, באתר אנציקלופדיה בריטניקה (באנגלית) ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
רבינר (פירושונים)

האם התכוונתם ל... רבינר – תפקיד ניהולי-פקידותי באימפריה הרוסית, בקהילות היהודיות הגדולות. אישים זאב אריה רבינר – מראשי תנועת המזרחי בלטביה ופעיל בה בארץ ישראל, דרשן, מחבר תורני פורה וביוגרף של רבנים וקהילות במזרח אירופה. אבישג רבינר – שחקנית, סופרת ודוגמנית ישראלית. מרדכי רבינר – רב לטבי, רבה הראשון של בויסק. רבין (פירושונים)
שורש 7

שורש 7 או אר בּוּ (בסינית: 二部, פיניין: Èr bù) הוא השורש השביעי של הכתב הסיני. פירושו "שניים" והוא הראשון מתוך 23 (מתוך סך הכל 214 שורשי הקאנגשי) שורשים המורכבים משני קווים. במילון קאנגשי יש 29 תווים (מתוך 49,030) שניתן למצוא תחת שורש זה. במילוני סינית מפושטת ובחלק מהמילונים הסיניים המסורתיים של הונג קונג, שורש 7, או רדיקל 7, מתמזג עם שורש 1 (一). השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) ספרות סיניות Fazzioli, Edoardo. Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. ליי לי: "התחקות אחר שורשי הדמויות הסיניות: 500 מקרים". בייג'ינג 1993,ISBN 978-7-5619-0204-2 מדיה וקבצים בנושא שורש 7 בוויקישיתוף מאגר Unihan - U+4E8C
קאסטיון דה לה פלאנה

קאסטיון דה לה פלאנה (בספרדית: Castellón de la Plana; בוולנסית: Castelló de la Plana) היא עיר הבירה של מחוז קאסטיון בקהילה האוטונומית ולנסיה שבספרד. העיר נמצאת במזרח חצי האי האיברי, על חוף הים התיכון. מספר תושביה הוא 180,204 (נכון ל-2012). העיר הוקמה רשמית ב-8 בספטמבר 1251, לאחר כיבוש הממלכה המורית על ידי חיימה הראשון, מלך אראגון ב-1233. העיר תמכה בארכידוכס קרל במלחמת הירושה הספרדית, אך לבסוף נכבשה על ידי כוחות פליפה החמישי. העיר החלה להתפתח בתחילת המאה ה-19, אולם ההתפתחות נבלמה בעקבות מלחמת חצי האי נגד נפוליאון. רומניה טרגובישטה, רומניה צרפת שאטלרו, אקיטן החדשה, צרפת יפן אובה (אנ'), צ'וגוקו, יפן ספרד ליידה, קטלוניה, ספרד מדיה וקבצים בנושא קאסטיון דה לה פלאנה בוויקישיתוף אתר האינטרנט הרשמי של קאסטיון דה לה פלאנה (בקטלאנית ובספרדית) קאסטיון דה לה פלאנה, ברשת החברתית אקס (טוויטר) מבט על קאסטיון קאסטיון דה לה פלאנה, באתר אנציקלופדיה בריטניקה (באנגלית) ערך זה הוא קצרמר בנושא יישובים בספרד. אתם מוזמנים לתרום לוויקיפדיה ולהרחיב אותו.
טיבדאר שוגאר

טיבדאר שוגאר (במקור גליק עד 1914, בהונגרית: Sugár Tivadar; בודפשט, 19 בפברואר 1897 – מוסקבה, מרכז ההוצאה להורג מחנה בוטובו, 16 ביוני 1938) היה סטודנט לרפואה, חבר חוג גלילאו, סגן נשיא המועצה הצבאית של בודפשט. נעצר, נידון למוות והוצא להורג במשפטי הראווה של סטלין. טיבדאר שוגאר נולד במשפחה יהודית כבנם של ליפוט לאיוש שוגאר ושל פאני ונטוך. בשנים 1912–1917 היה חבר במפלגה הסוציאל-דמוקרטית ההונגרית (MSZDP). הוא הצטרף לעבודת חוג גלילאו בשנת 1917, שם היה חלק מהאגף האנטי-מיליטריסטי של הקבוצה בראשות אילונה דוצ'ינסקה, מה שנקרא "הסוציאליסטים המהפכניים". הוא נעצר בתחילת השנה שלאחר מכן ונידון ל-3 שנות מאסר במה שכונה "משפט גלילאו" שהתקיים בין 19 לבין 25 בספטמבר 1918. כמו יאנוש ליקאי, גם הוא שוחרר במהלך מהפכת החרציות, וזמן קצר לאחר מכן נבחר לסגן נשיא המועצה הצבאית של בודפשט (המועצה הצבאית של בודפשט הייתה גוף מהפכני שהוקם בשנת 1918 לאחר התמוטטות החזית האיטלקית על ידי קצינים של הצבא המשותף (האוסטרו-הונגרי) וקצינים שחזרו הביתה מרוסיה. נשיאה היה אימרה צ'רניאק). ב-17 בנובמבר 1918, בבודפשט נשא לאישה את אילונה דוצ'ינסקה שממנה התגרש ב-1922. שוגאר היה חבר במפלגת הקומוניסטים של הונגריה (KMP) כמעט מההתחלה, ובפברואר 1919, יחד עם המנהיגים הקומוניסטיים האחרים נעצר גם הוא, אך שוחרר ב-3 במרץ בשל בעיות הריאות שלו. בתקופת הרפובליקה הסובייטית ההונגרית שירת בחו"ל והיה מזכירו של הנציב הממשלתי של הבנק האוסטרו-הונגרי. לאחר נפילת הרפובליקה (מ-1921) הוא חי בגרמניה ולאחר מכן בברית המועצות ועבד במנגנון של הקומינטרן. ב-15 במרץ 1938, נעצר באשמת שווא של ריגול לטובת גרמניה. נעצר ונכלא על ידי הנ.ק.ו.ד., ונידון למוות ב-1 ביוני 1938. הוצא להורג ב-16 ביוני. שמו טוהר והוא זוכה מכל אשמה ב-28 בנובמבר 1956. יולאן קלן: "משפט גלילאו במאה ה-20". בודפשט, 1957, הוצאת קושוט. Munkásmozgalom-történeti lexikon. Szerkesztette Vass Henrik – Bassa Endre – Kabos Ernő. Budapest: Kossuth Könyvkiadó.(לקסיקון תנועת הפועלים ההונגרית) 1976. 587. o. ISBN 963 09 0412 8 Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967.(לקסיקון ביוגרפי הונגרי, עורכת ראשית אגנש קניירש) Csunderlik Péter: "Titkos társulat zsoldján kitartott bárgyú eszmezavarosok"? - 105 éve alakult a Galilei Kör. Múlt-kor, (2013. nov. 21.) (לפני 105 שנים נוסד חוג גלילאו) מדיה וקבצים בנושא טיבדאר שוגאר בוויקישיתוף A Belügyminisztérium 1914. évi 6750. sz. rendelete. MNL-OL 30805. mikrofilm 210. kép 1. karton. Bp. VI. ker. polgári házassági akv. 1321/1918. folyószám A budapesti kir. törvényszék 37P.48981/2/1922. sz. ítélete. Korvin Ottó 1,800.000 korona értékű külföldi pénzt rejtett el. 8 Órai Újság 5. (1919: 92.) 5.
ז'וסלרם פריוור

ז'וסלרם פריוור (בצרפתית ובקריאולית האיטית: Jocelerme Privert;‏ נולד ב-1 בפברואר 1953) הוא רואה חשבון האיטי, שכיהן כנשיא הזמני של האיטי בין השנים 2016-2017. פריוור נולד בשנת 1953 במחוז ניפ שבהאיטי. בשנת 1969, הוא החל ללמוד תואר ראשון בפורט-או-פרנס, וסיים שם את לימודיו בשנת 1976. בשנת 1979, החל פריוור לעבוד כרואה חשבון במנהל המס הכללי, וב-21 באוגוסט 1995 מונה למנכ"ל. הוא עבד בתפקיד זה עד לסגירתו, בשנת 1999. בשנת 2001 מונה פריוור לשר הכלכלה והאוצר על ידי ז'אן-ברטראן אריסטיד. הוא כיהן בתפקיד זה עד שנת 2002, אז מונה לשר הפנים. בשנת 2004, הוא פוטר ממשרד הפנים, לאחר ששלטון אריסטיד הופל. ב-4 באפריל 2004 נעצר פריוור, לאחר שהואשם במעורבות בטבח. הוא שוחרר ללא משפט לאחר 26 חודשי מאסר, ב-16 ביוני 2006, לאחר שביצע שביתת רעב. לאחר שחרורו מהכלא, הוא שימש כיועץ לנשיא רנה פרבאל. בשנת 2008, הוא התמודד לסנאט של האיטי מטעם מחוז ניפס, אך לא נבחר. בבחירות בשנת 2010, הוא התמודד שוב ונבחר לסנאט. הוא החל לעבוד בסנאט ב-26 באפריל 2011, ושימש כיושב ראש הוועדה לכלכלה ולכספים של הסנאט. ב-14 בינואר 2016 מונה פריוור ליושב ראש הסנאט. ב-14 בפברואר 2016, התפטר פריוור מנשיאות הסנאט, לאחר שנבחר על ידי הסנאט לנשיא הזמני של האיטי, לאחר התפטרותו של מישל מרטלי. ב-25 בפברואר 2016 מינה פריוור את פריץ ז'אן לראש ממשלת האיטי. ב-22 במרץ, לאחר שדחה הפרלמנט את ממשלתו של פריץ ז'אן, מינה פריוור את אנקס ז'אן שארל לתפקיד ראש הממשלה. ב-14 ביוני 2016, תקופת כהונתו הנשיאותית פקעה, אך הוא נשאר בפועל נשיא מכיוון שהאספה הלאומית סירבה להתכנס כדי למנות נשיא. ב-7 בפברואר 2017 מונה במקומו ז'ובנל מואיז, מהמפלגה ההאיטית טט קאלה, לאחר שניצח בבחירות שהתקיימו בנובמבר 2016. אשתו של פריוור, ז'ינט מישו פריוור, היא רופאה ורדיולוגית. הם נפגשו בשנת 1986 ונישאו בשנת 1988. לזוג שלוש בנות. מדיה וקבצים בנושא ז'וסלרם פריוור בוויקישיתוף Jocelerme PRIVERT, web.archive.org, ‏2016-03-25 Caribbean Elections Biography | Jocelerme Privert, www.caribbeanelections.com Haiti lawmakers elect Jocelerme Privert as interim president, news.yahoo.com (באנגלית אמריקאית) Political Affairs Magazine - “La Scierie” Prisoners Dragged Before St. Marc Kangaroo Court, web.archive.org, ‏2010-06-15 Élections/Haïti: nomination d'un premier ministre, LEFIGARO (בצרפתית) Haïti: élection du premier ministre en pleine crise politique, LEFIGARO (בצרפתית) Interim President's Mandate Expires in Drifting Haiti - ABC News, web.archive.org, ‏2016-06-24 President falls de facto - Haiti Sentinel, web.archive.org, ‏2016-08-21 הלם במדינה הקאריבית: נשיא האיטי, ז'ובנל מואיז, נרצח בביתו, באתר www.maariv.co.il התנקשות בקאריביים: נשיא האיטי ז'ובנל מואיז נרצח בביתו, באתר סרוגים, ‏2021-07-07 Brice, Makini (2016-11-29). "Businessman Moise wins Haiti election in first round - provisional results". Reuters (באנגלית). נבדק ב-2021-08-29. Ginette Michaud Privert : «Première dame, je joue un rôle », Le Nouvelliste (באנגלית)
אורביטל (להקה)

אורביטל הם צמד מוזיקה אלקטרונית אנגלית מאוטפורד, קנט, אנגליה, המורכב מהאחים פיל ופול הארטנול. שמה של הלהקה לקוח מהכביש המהיר של לונדון רבתי, ה-M25, שהיה מרכזי בסצנת הרייב המוקדמת בימיה הראשונים של האסיד האוס. בנוסף, עטיפת השער על שלושה מאלבומיהם מציגה אורביטלים אטומיים מסוגננים. אורביטל הצליחו מבחינה ביקורתית ומסחרית, במיוחד בזכות האלתור החי בזמן הופעות. הם הושפעו בתחילה מאלקטרו ופאנק רוק מוקדם. תקופת הפעילות המרכזית של הלהקה הייתה בשנים 1989 עד 2004. מאז הם התאחדו פעמיים בשנות ה-20, והפיקו אלבומים חדשים בכל פעם. Orbital (אלבום ירוק) (1991) Orbital (אלבום חום) (1993) Snivilisation (1994) In Sides (1996) The Middle of Nowhere (1999) The Altogether (2001) אלבום כחול (2004) Wonky (2012) Monsters Exist (2018) מדיה וקבצים בנושא אורביטל בוויקישיתוף אתר האינטרנט הרשמי של Orbital אורביטל, ברשת החברתית פייסבוק אורביטל, ברשת החברתית אקס (טוויטר) אורביטל, ברשת החברתית אינסטגרם אורביטל, סרטונים בערוץ היוטיוב אורביטל, במסד הנתונים הקולנועיים IMDb (באנגלית) אורביטל, באתר אפל מיוזיק (באנגלית) אורביטל, באתר ספוטיפיי אורביטל, באתר סאונדקלאוד (באנגלית) אורביטל, באתר Last.fm (באנגלית) אורביטל, באתר AllMusic (באנגלית) אורביטל, באתר MusicBrainz (באנגלית) אורביטל, באתר דיזר אורביטל, באתר Yandex.Music (ברוסית) אורביטל, באתר Discogs (באנגלית) אורביטל, באתר Songkick (באנגלית) אורביטל, באתר Genius אורביטל, באתר SecondHandSongs אורביטל, באתר בילבורד (באנגלית) אורביטל, באתר טיידל (באנגלית) "Maida Vale - 28th July 2004 : The end of the final Orbital event - The end of an era". 1 בספטמבר 2006. אורכב מ-המקור ב-1 בספטמבר 2006. נבדק ב-25 בנובמבר 2020. {{cite web}}: (עזרה)
הייתי כפילו של מונטי (סרט)

הייתי כפילו של מונטי (באנגלית: I Was Monty's Double) הוא סרט קולנוע בריטי משנת 1958 בבימויו ג'ון ג'לרמין, עם ג'ון מילס, ססיל פרקר ומ.א. קליפטון ג'יימס בתפקידים הראשיים. התסריט מבוסס על המקרה האמיתי של קליפטון ג'יימס שדמה לגנרל מונטגומרי ושימש כמחליפו כדי להטעות את המודיעין הגרמני. קליפטון ג'יימס תיאר את קורותיו במבצע בספר "הייתי כפילו של מונטי" משנת 1954 שהיה לרב מכר ותורגם גם לעברית. הוא היה שחקן מקצועי ומשחק בסרט בתור עצמו ובתור מונטגומרי. התסריט שונה מהספר בכך שהוספה סצנה של ניסיון החטיפה של מונטגומרי על ידי הגרמנים כדי להעלות את מתח הצופים, אולם במציאות הגרמנים לא ניסו לחטוף את מונטגומרי. כמה חודשים לפני הנחיתה בנורמנדי במלחמת העולם השנייה מתכנני אנשי המודיעין של בעלות הברית מספר מבצעי הונאה כדי להטעות את הגרמנים בקשר למקום הנחיתה (מבצע שומר ראש). שני אנשי מודיעין בריטיים, מייג'ור הארוויי (ג'ון מילס) וקולונל לוגאן (ססיל פרקר) מתכננים אף הם מבצע הונאה אבל אין להם עדיין רעיון כלשהו. לילה אחד צופה הארוויי בהופעה לפני החיילים ומבחין באחד השחקנים (מ. א. קליפטון ג'יימס) הזוכה לתשואות החיילים כיוון שהוא דומה דמיון מפתיע לגנרל מונטגומרי. לאחר ההופעה חוקר הארוויי ומגלה שאותו קליפטון ג'יימס הוא שחקן מקצועי ובמלחמה הוא משרת כשלם באגף התשלומים של הצבא הבריטי בעיר לסטר בדרגת לוטננט. הארוויי מגיע ללסטר ומודיע לקליפטון ג'יימס כי הוא מתבקש להופיע בסרטון של הצבא. כשקליפטון מגיע ללונדון הוא מתבשר על המהות האמיתית של תפקידו. הוא נשלח לאימון צבאי קצר ומצטרף לפמלייתו של מונטגומרי, לומד לחקות את הליכתו, תנועותיו ודיבורו ואף נפגש אתו בארבע עיניים. הארוויי "מקבל" דרגת בריגדיר ומצטרף לקליפטון בטיסה לגיברלטר שם סוקר קליפטון משמר כבוד והם נוסעים בשיירה למושל גיברלטר, קולונל ראסטי (מייקל הורדרן). ראסטי מזמין לפגישה את קרל נילסון (מריוס גורינג), איש עסקים שידוע כמרגל לטובת גרמניה. נילסון שנפגש פעם עם מונטי לא מבחין בין האמיתי למתחזה. נילסון מדווח על מונטי ועל כוונתו לטוס לאלג'יריה. לאחר הביקור בגיברלטר הם טסים לאלג'יריה ומטוסם מותקף על ידי מטוס גרמני שמופל על ידי הבריטים. קליפטון מקבל ביטחון ונושא נאום נלהב לפני חיילים אמריקאים שמוחאים לו כפיים. זמן קצר לפני הנחיתה מקבל הארוויי ידיעה שהגרמנים מחזיקים כוחות רבים בדרום צרפת כהכנה לפלישה. תפקידו של קליפטון תם והוא מוחזק בווילה שמורה היטב. הגרמנים תוקפים בלילה את הווילה, הורגים את השומרים וחוטפים את קליפטון/מונטי. צוללת גרמנית מגיעה לחוף ושני לוחמים גרמנים חותרים לחוף בסירת גומי כדי להעביר את מונטי לצוללת. הארוויי בליויו קצין נוסף מגלים את החטיפה והורגים את החוטפים ואת שני אנשי הסירה ומצילים את מונטי. הארוויי ומונטי חוזרים ללונדון וצופים בהנאה בסרט על הנחיתה ובו מופיע מונטי האמיתי. "הייתי כפילו של מונטי", במסד הנתונים הקולנועיים IMDb (באנגלית) "הייתי כפילו של מונטי", באתר AllMovie (באנגלית) "הייתי כפילו של מונטי", באתר Rotten Tomatoes (באנגלית) "הייתי כפילו של מונטי", במסד הנתונים הקולנועיים KinoPoisk (ברוסית) הייתי כפילו של מונטי, באתר TCM שיחה על הסרט הייתי כפילו של מונטי, באתר יוטיוב נעימת הנושא של הייתי כפילו של מונטי, באתר יוטיוב
דני בן

דני בן (בצרפתית: Dénys Bain; נולד ב-2 ביולי 1993) הוא כדורגלן צרפתי המשחק בעמדת הבלם באוסר. בן נולד בפריס להורים ממוצא בניני. בגיל 17, ב-20 במאי 2011 ערך את הופעת הבכורה שלו בקבוצה הבכירה של שאטורו מהליג 2, כשעלה כמחליף בניצחון 1–0 על סדאן. בתום עונת 2014/2015 ירד עם קבוצתו לליגה השלישית. הוא החל את עונת 2015/2016 עם הקבוצה, וב-28 באוגוסט 2015 חתם על חוזה לארבע עונות בלה האבר מהליגה השנייה. ביולי 2019 עבר בהעברה חופשית לברסט, העולה הטרייה לליג 1, וחתם על חוזה לשלוש עונות. לפני עונת 2020/2021 קרע את הרצועה הצולבת הקדמית ונעדר מסגל הקבוצה כמעט כל העונה. מדיה וקבצים בנושא דני בן בוויקישיתוף דני בן, באתר Transfermarkt דני בן, באתר Soccerway דני בן, באתר WorldFootball.net דני בן, באתר FootballDatabase.eu "Bénin/Football: un franco-béninois au Havre". Skyrock. 31 באוגוסט 2016. {{cite web}}: (עזרה) "CHÂTEAUROUX VS. SEDAN 1 - 0". Soccerway. 20 במאי 2011. נבדק ב-23 בנובמבר 2018. {{cite web}}: (עזרה) "Le Havre recrute Denys Bain" (בצרפתית). L'Équipe. 28 באוגוסט 2015. נבדק ב-23 בנובמבר 2018. {{cite web}}: (עזרה) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
רונאל פייר-גבריאל

רונָאֵל ז'וליאן פייר-גבריאל (בצרפתית: Ronaël Julien Pierre-Gabriel; נולד ב-13 ביוני 1998) הוא כדורגלן צרפתי המשחק בעמדת המגן הימני בקבוצת מיינץ. פייר-גבריאל נולד בפריס, וגדל במחלקת הנוער של סנט אטיין. ב-29 בנובמבר 2015 ערך את הופעת הבכורה שלו במדי הקבוצה הבכירה, כשפתח בהרכב במשחק נגד גנגאן. ביולי 2018 נרכש על ידי מונקו, תמורת 6 מיליון אירו. ביולי 2019 נרכש ב-5.5 מיליון אירו על ידי מיינץ 05 מהבונדסליגה. ביולי 2020 הושאל לשתי עונות לברסט מהליג 1. רונאל פייר-גבריאל, באתר Transfermarkt רונאל פייר-גבריאל, באתר Soccerway רונאל פייר-גבריאל, באתר WorldFootball.net רונאל פייר-גבריאל, באתר FootballDatabase.eu "Saint-Étienne vs. Guingamp - 29 November 2015 - Soccerway". soccerway.com. נבדק ב-2015-12-02. "France - R. Pierre-Gabriel - Profile with news, career statistics and history - Soccerway". soccerway.com. נבדק ב-2015-12-02. ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רונאל פייר-גבריאל".
פולינה כצמן

פולינה כצמן (נולדה ב-1966) היא מרימת משקולות פאראלימפית ישראלית. מדורגת במקום ה-6 בדירוג העולמי, זוכת מדליית ארד באליפות אירופה לשנת 2018, שנערכה בצרפת. שיאה האישי הוא 126 קילו. כצמן ילידת בלארוס להורים רופאים. בשנת 1980, עברה המשפחה לאוקראינה ולאחר 3 שנים עברה פולינה לרוסיה בה סיימה תואר ראשון בחינוך גופני, התחתנה והביאה לעולם שני בנים. לאחר 12 שנות נישואים, התגרשה וחזרה לאוקראינה בה עבדה כמדריכת כושר וכמורה לריפוי התעמלות. בתקופה זו התחרתה כספורטאית בריאה בענף הדיפת כדור ברזל. בשנת 1989 נפצעה קשה בתאונת דרכים ורגלה נקטעה. היא עברה שיקום ספורטיבי בהדיפת כדור ברזל בה המשיכה גם לאחר שעלתה לארץ בשנת 2000 עם הוריה ושני ילדיה. בשנת 2011, החלה להתאמן בבית הלוחם בירושלים בענף הרמת כוח שם גם הכירה את מאמנה ולרי טומילוב. בספטמבר אותה שנה זכתה במקום השלישי באליפות אירופה שהתקיימה בהונגריה כשדחקה 87.5 ק"ג. בשנת 2021, התחרתה לראשונה במשחקים הפאראלימפיים טוקיו (2020). היא סיימה במקום השביעי בתוצאה 123 ק”ג. 2018 – איחוד האמירויות, סבב עולמי - מקום 4, דחקה 116 ק"ג. 2019 – דחקה 120 ק"ג באליפות העולם שנערכה בקזחסטן, סיימה במקום ה-11. קבעה שיא ישראלי חדש. 2020 - לאחר תחרות הגביע העולמי האחרונה לדרוג הקובע לטוקיו, כצמן דורגה במקום ה-6 בדירוג העולמי. 2021 – מדליית ארד בתחרות הגביע העולמי בבריטניה, קבעה שיא ישראלי חדש 126 ק"ג. כצמן גרושה, אם לשני בנים, וסבתא לשלש נכדות. מתגוררת בירושלים. מלבד העיסוק בספורט, כצמן עובדת כמטפלת בקשישים. פירוט השתתפותה בתחרויות המשחקים הפאראלימפיים באתר הרשמי של IPC (באנגלית) פולינה כצמן, באתר הוועד הפראלימפי הישראלי שמואל מוניץ, אם לסבתא היו משקולות: המהפך של הספורטאית בת ה-54, באתר ynet, 29 באוגוסט 2021 ליאור ברטל, ‏ספורטאית פראלימפית וסבתא: פולינה כצמן מייצגת את ישראל בהרמת כוח, באתר דבר העובדים בארץ ישראל, 29 באוגוסט 2021 שיא ישראלי חדש לפולינה כצמן בהרמת כח לנכים, באתר ONE‏, 14 בפברואר 2015 כל אחד והסיפור שלו: הכירו את המשלחת הפראלימפית לטוקיו, באתר וואלה, 17 באוגוסט 2021
ירה אורונן

ירה אורונן (בפינית: Jere Uronen; נולד ב-13 ביולי 1994) הוא כדורגלן פיני המשחק בעמדת המגן השמאלי בשאלקה 04 ובנבחרת פינלנד. אורונן נולד בטורקו שבפינלנד, ושיחק במחלקת הנוער של טורון פאלוסאורה המקומית. לקראת עונת 2011 עלה לקבוצה הבוגרת, ואף הושאל לאובו מהליגה השלישית. בינואר 2012 נרכש על ידי הלסינגבורג מליגת העל השוודית ב-700 אלף אירו. הוא ערך את הופעת הבכורה שלו בליגה ב-2 באפריל 2012, כשעלה כמחליף בניצחון קבוצתו 1–0 על נורשפין. בינואר 2016 חתם בראסינג גנק מליגת העל הבלגית. הוא ערך את הופעת הבכורה שלו ב-13 במרץ 2016, במשחק נגד אוסטנדה. ב-20 ביולי 2021 נרכש על ידי ברסט מהליג 1 תמורת מיליון אירו. אורונן היה שותף בכל הנבחרות הצעירות של פינלנד. ב-26 במאי 2012 ערך את הופעת הבכורה שלו במדי הנבחרת הבוגרת בניצחון 3–2 על טורקיה, והפך לשחקן השלישי הצעיר ביותר לערוך הופעה במדיה. במשחקי מוקדמות יורו 2016 ומוקדמות מונדיאל 2018 הוא ביסס את מעמדו בהרכב הנבחרת, ובמשחקי ליגת האומות 2018/2019 ו2020/2021 כבר הפך לשחקן הרכב קבוע. ביורו 2020 היה שחקן הרכב בהופעה ההיסטורית של נבחרתו בשלב הבתים. הלסינגבורג סופרקאפן (1): 2012 גנק אליפות בלגיה (1): 2018/2019 הגביע הבלגי (1): 2020/2021 אישי נבחרת חודש ספטמבר 2017 בליגת העל הפינית מדיה וקבצים בנושא ירה אורונן בוויקישיתוף ירה אורונן, באתר Transfermarkt ירה אורונן, באתר Soccerway ירה אורונן, באתר BDFutbol ירה אורונן, באתר WorldFootball.net ירה אורונן, באתר National Football Teams ירה אורונן, באתר FootballDatabase.eu "Fins international Jere Uronen tekent bij KRC Genk" (בהולנדית). KRC Genk. אורכב מ-המקור ב-17 בפברואר 2017. נבדק ב-1 באוקטובר 2016. {{cite news}}: (עזרה) "Uronen debytoi Belgian liigassa" (בפינית). Turun Sanomat. 14 במרץ 2016. נבדק ב-13 בינואר 2019. {{cite news}}: (עזרה) "EM-kisoissa ihastuttanut Suomen maajoukkuepelaaja siirtyy Ranskan pääsarjaan miljoonasummalla" [The Finnish national team player, who had a strong performance at the European Championships, will move to the French main league for a transfere fee of millions] (בפינית). Iltalehti. 20 ביולי 2021. נבדק ב-21 באוגוסט 2021. {{cite web}}: (עזרה) HUU-TV: Uronen häkeltyi avauspaikasta (אורכב 04.03.2016 בארכיון Wayback Machine) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
מרקו ביזוט

מרקו ביזוט (בהולנדית: Marco Bizot; נולד ב-10 במרץ 1991 בהורן שבהולנד) הוא כדורגלן הולנדי המשחק בעמדת השוער בקבוצת ברסט מליגת העל הצרפתית ובנבחרת הולנד. ביזוט גדל במחלקת הנוער של אייאקס מליגת העל ההולנדית. בשנת 2011 חתם ביזוט על חוזה מקצועי במועדון, והושאל לקמבור מליגת המשנה ההולנדית לעונת 2011/2012, בה ערך 17 הופעות ליגה. ב-14 ביוני 2012 הגיעו אייאקס וחרונינגן להסכמה לגבי העברתו של ביזוט לחרונינגן. במשך שתי עונות בחרונינגן ערך ביזוט 50 הופעות ליגה. ב-22 ביוני 2014 עבר ביזוט לראסינג גנק מליגת העל הבלגית. הוא שיחק במועדון במשך שלוש עונות, בהן ערך 54 הופעות ליגה. ב-10 במאי 2017 חתם ביזוט על חוזה בא.ז. אלקמאר מליגת העל ההולנדית, כמחליפו של טים קרול אשר חזר לניוקאסל יונייטד לאחר תקופת השאלה. ביזוט שיחק במועדון במשך ארבע עונות, בהן ערך 125 הופעות ליגה. ב-4 באוגוסט 2021 חתם ביזוט על חוזה לארבע עונות בברסט מליגת העל הצרפתית. ב-7 באוגוסט הוא ערך את הופעת הבכורה שלו במועדון, בתיקו 1-1 נגד אולימפיק ליון במסגרת המחזור הראשון בליגה. ב-11 בנובמבר 2020 ערך ביזוט את הופעת הבכורה שלו בנבחרת הולנד, בתיקו 1-1 נגד נבחרת ספרד במשחק ידידות. הוא היה חלק מסגל נבחרת הולנד בטורניר יורו 2020, אך לא שיחק בו. מדיה וקבצים בנושא מרקו ביזוט בוויקישיתוף מרקו ביזוט, באתר Transfermarkt מרקו ביזוט, באתר Soccerway מרקו ביזוט, באתר WorldFootball.net מרקו ביזוט, באתר National Football Teams מרקו ביזוט, באתר FootballDatabase.eu "Marco Bizot profile". Goal.com. 24 באוקטובר 2011. נבדק ב-24 באוקטובר 2011. {{cite news}}: (עזרה) "04.08.21 | Marco Bizot, c'est signé !". STADE BRESTOIS 29 - LE SITE OFFICIEL (בצרפתית). נבדק ב-2021-08-04. "Weghorst: 'Plek in voorselectie Oranje stap naar allergrootste droom' - NU - Het laatste nieuws het eerst op NU.nl". www.nu.nl.
סטרלינג בראון

סטרלינג דמרקו בראון (באנגלית: Sterling Damarco Brown; נולד ב-10 בפברואר 1995) הוא כדורסלן אמריקאי, שמשחק בקבוצת אלבה ברלין מליגת העל הגרמנית, בעמדות הקלע והסמול פורוורד. אחיו הצעיר של כדורסלן העבר שאנון בראון. בראון נולד וגדל בעיר מייווד שבאילינוי, ובשנת 2013 החל ללמוד באוניברסיטת סאות'רן מתודיסט שבטקסס. לאורך תקופתו בקבוצת הכדורסל של האוניברסיטה הציג שיפור הדרגתי, עד שבעונת 2016/2017 הפך לאחד משחקניה הבולטים, לצד שמי אוג'ליי ושייק מילטון, ורשם ממוצעים של 13.4 נקודות, 6.5 ריבאונדים ו-3.0 אסיסטים למשחק. בדראפט ה-NBA‏ 2017 נבחר בראון בבחירה ה-46 על ידי פילדלפיה 76', ומיד הועבר בטרייד למילווקי באקס. ב-3 עונותיו במילווקי שימש כשחקן ספסל, וקלע 5.2 נקודות בממוצע למשחק. בעונת 2018/2019 העפיל עם הבאקס למעמד גמר האזור המזרחי בפלייאוף, בו הפסידו לטורונטו ראפטורס. לקראת עונת 2020/2021 חתם על חוזה ביוסטון רוקטס. בעונתו היחידה בקבוצה קלע שיא קריירה של 8.2 נקודות בממוצע למשחק. באוגוסט 2021 חתם בראון על חוזה בדאלאס מאבריקס. מדיה וקבצים בנושא סטרלינג בראון בוויקישיתוף סטרלינג בראון, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN הסטטיסטיקות של בראון בליגת המכללות, באתר sports-reference.com רשימת הנבחרים בדראפט 2017, באתר basketball-reference.com מילווקי מצרפת את בראון, באתר הקבוצה, 6 ביולי 2017 בראון חותם על חוזה בדאלאס, באתר הקבוצה, 10 באוגוסט 2021 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.